CELEX: 31993D0025
Language: mt
Date: 1992-12-11 00:00:00
Title: Id-Deċiżjoni tal-Kummissjoni tal-11 ta’ Diċembru 1992 li tapprova ċerti trattamenti biex jinibixxu l-iżvilupp ta’ mikro-organiżmi patoġeniċi f’molluski bivalvi u gastropodi tal-baħar

Avis juridique important

|

31993D0025

Official Journal L 016 , 25/01/1993 P. 0022 - 0023 Finnish special edition: Chapter 3 Volume 48 P. 0039  Swedish special edition: Chapter 3 Volume 48 P. 0039 

DEĊIŻJONI TAL-KUMMISSJONItal-11 ta' Diċembru 1992li tapprova ċerti trattamenti biex jinibixxu l-iżvilupp ta' mikro-organiżmi patoġeniċi f'molluski bivalvi u gastropodi tal-baħar(93/25/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet tas-saħħa għall-produzzjoni u t-tpoġġija fis-suq ta' prodotti tas-sajd ([1]), u partikolarment il-Kapitolu IV (IV) (2) ta' l-Anness tagħha,Billi molluski bivalvi u gastropodi tal-baħar miġbura mill-arji msemmija fil-Kapitolu I (1) (b) and (1) (ċ) ta' l-Anness tad-Direttiva tal-Kunsill 91/492/KEE tal-15 ta' Lulju 1991 li tippreskrivi l-kondizzjonijiet għall-produzzjoni u t-tpoġġija fis-suq ta' molluski bivalvi ħajjin ([2]) jikkostitwixxu theddida potenzjali lill-konsumaturi jekk ma jkunux soġġetti għal trattament xieraq;Billi Spanja u r-Renju Unit ressqu trattamenti biex jinibixxu l-iżvilupp ta' patoġeni fil-molluski bivalvi u gastropodi tal-baħar;Billi dawn il-proċessi huma biżżejjed biex jiżguraw is-saħħa tal-prodotti u għalhekk mhux meħtieġ li jassoġġettawhom bil-quddiem għall-purifikazzjoni jew rikambji;Billi l-miżuri provduti f'din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 1It-trattamenti murija fl-Anness ta' din din id-Deċiżjoni għall-inibizzjoni ta' l-iżvilupp ta' mikro-organiżmi patoġeniċi f'molluski bivalvi u gastropodi tal-baħar miġbura mill-arji msemmija fil-Kapitolu I (1) (b) u (1) (ċ) ta' l-Anness tad-Direttiva tal-Kunsill 91/492/KEE u li ma ġewx soġġetti għar-rikambji jew purifikazzjoni qabel ma jitpoġġew fis-suq huma b'dan approvati.Artikolu 2Din id-Deċiżjoni hija indirizzata lill-Istati Membri.Magħmula f'Brussel, fil-11 ta' Diċembru 1992.Għall-KummissjoniRay MAC SHARRYMembru tal-KummissjoniANNESSA. SterilizzazzjoniMolluski bivalvi u gastropodi tal-baħar jistgħu jkunu assoġġettati għall-isterilizzazzjoni f'kontenituri ermetikament issiġillati li jħarsu l-ħtiġiet tal-Kapitolu IV (IV) (4) ta' l-Anness tad-Direttiva 91/493/KEE.B. Trattamenti tas-sħana oħrajnMolluski bivalvi u gastropodi tal-baħar fil-qoxra u mhux iffriżati jistgħu jgħaddu minn wieħed mill-proċessi li ġejjin:1. - immersjoni fl-ilma jagħli għall-perjodu meħtieġ biex jgħolli t-temperatura interna tal-laħam tal-mollusk sa mhux anqas minn 90 °C;- żamma ta' din it-temperatura minima għall-perjodu ta' mhux anqas minn 90 sekonda;2. - tisjir għal tliet jew ħames minuti fi spażju magħluq fejn:- it-temperatura hija bejn 120 u 160 °C,- il-pressjoni hija bejn 2 u 5 kg/ċm2, segwit bit-tneħħija tal-qoxra u l-iffriżar tal-laħam sa temperatura ġewwinija ta' -20 °C.[1] ĠU L 268, 24.9.1991, p. 15.[2] ĠU L 268, 24.9.1991, p. 1.